Vitenskapsåret 1595

Vitenskapsåret 1595 er en oversikt over hendelser, prisvinnere, fødte og avdøde personer med tilknytning til vitenskap i 1595.

Oppdagelsesreiser 
 2. april − Cornelis de Houtman starter reisen mot India og Insulindia på oppdrag av firmaet Van Verre. De når fram til Java femten måneder senere.
 mai − Walter Raleigh utforsker Orinoco i kano for å finne eldorado.
 2. juni − Willem Barents starter sin andre ekspedisjon for å finne nordøstpassasjen. De kom tilbake 18. november.
 21. juli – Álvaro de Mendaña y Neira leder den første europeiske ekspedisjonen som gjør landgang i Polynesia, på Marquesasøyene.

Geografi 
 Rumold Mercator, sønnen til geografen Gerhard Mercator, får publisert femte bind av farens «Atlas» posthumt. Duisburg.

Matematikk 
 Bartholomaeus Pitiscus får publisert avhandlingen «Trigonometria: sive de solutione triangulorum tractatus brevis et perspicuus», med introduksjonen av begrepet «trigonometri» til vesteuropeiske språk. Heidelberg.
 François Viète får publisert avhandlingen «Ad problema quod omnibus mathematicis totius orbis construendum proposuit Adrianus Romanus, Francisci Vietae responsum», med løsningen av et geometrisk problem formulert samme år av Adrien Romain. Viète formulerte et nytt problem tilbake som ble besvart. Paris.

Alkymi 
 Andreas Libavius får publisert «Opera omnia medico-chymica», den første læreboken i alkymi.

Medisin 
 Anutius Foesius får publisert verket «Hippocratis opera omnia», den første oversettelsen til latin av Hippokrates' skrifter, med kommentarer. Frankfurt.

Teknologi 
 Skroget av den første fløyt ble konstuert i De forente Nederlandene.

Fødsler
 13. juni – Jan Marek Marci (død 1667), tsjekkisk lege.
 11. oktober − Albert Girard (død 1632), fransk matematiker.
 Ukjent dato − Cornelius Vermuyden (død 1677), nederlandsk ingeniør.

Dødsfall
 24. august – Thomas Digges (født 1546), engelsk astronom.
 18. oktober − Álvaro de Mendaña y Neira (født 1542), spansk oppdagelsesreisende.
 12. november – John Hawkins (født 1532), engelsk navigatør.

Referanser